මින්නේරිය - මිනිහිරිගම ප්‍රදේශයේ වෙළද සංකීර්ණයකට අයත් ගොඩනැගිල්ලක පිහිටා තිබූ රාජ්‍ය බැංකුවක ඒ.ටී.එම්.යන්ත්‍රයක් කඩා එහි තිබූ රුපියල් ලක්ෂ 76කට වැඩි මුදලක් සොරාගැනීමේ සිද්ධියේ සැකකරු දින 05කට පසු අත්අඩංගුවට ගෙන තිබෙනවා.පසුගිය 28 වැනි දා අදාළ ඒ.ටී.එම්. යන්ත්‍රය ක්‍රියා විරහිත වීම හේතුවෙන් බැංකුවෙහි නිලධාරීන් එය පරීක්ෂා කිරීමේ දී අනාවරණ වූයේ, ඒ.ටී.එම්. යන්ත්‍රයට හානි සිදුකර ඇති බවට යි.මින්නේරිය පොලිසිය මේ සම්බන්ධයෙන් සිදු කරන ලද විමර්ශනවල දී අනාවරණ වී ඇත්තේ, බැංකු නිලධාරියෙකු බව පවසමින් එම යන්ත්‍රය අලුත්වැඩියා කිරීම සඳහා කිසියම් පුද්ගලයෙකු එම ස්ථානයට පැමිණ ඇති බවයි.